L'Ajuntament millora l'accessibilitat de la plaça Porta del Sol de la Canyada
31/08/2021

# L'Ajuntament millora l'accessibilitat de la plaça Porta del Sol de la Canyada

[![El Ayuntamiento mejora la accesibilidad de la plaza Puerta del Sol de la Canyada](/images/noticias/2021/09/7534/7534_lg.jpg)](/images/noticias/2021/09/7534/7534_lg.jpg)

31.08.2021

S'ha rebaixat la vorada de la cantonada en l'encreuament de la plaça amb el carrer 6 amb l'objectiu de fer-lo accessible, resolent així una de les reclamacions dels veïns i veïnes de la Canyada

L'Ajuntament de Paterna, a través de l'empresa municipal Gestió i Serveis de Paterna, ha dut a terme una actuació de millora de l'accessibilitat en un dels principals passos per als vianants de la plaça del Sol de la Canyada.  
  
Una obra que, tal com ha explicat la Tinenta d'Alcalde de Seguretat, Mobilitat i Transició Ecològica, Nuria Campos “permet assegurar l'accessibilitat a tots els veïns i veïnes en un dels punts més concorreguts del barri”.  
  
En concret, s'ha actuat en l'encreuament de la plaça amb el carrer 6, on s'ha rebaixat la vorada de tota la cantonada per a facilitar l'accés als passos de zebra, resolent així, una de les reclamacions dels veïns i veïnes de la zona.  
  
A més, al costat d'aquesta actuació, també s'ha dut a terme una intervenció de pintura viària, que ha inclòs tant el repintat de passos de zebra com el de les places d'aparcament de la zona.  
  
“Aquestes actuacions se sumen a les obres de millora de l'accessibilitat de la zona de l'estació dutes a terme en els últims mesos i que han comprés la instal·lació de rampes adaptades per a accedir al voral de l'estació i la millora de la senyalització de tot l'entorn i que han permés augmentar la seguretat de les persones que accedeixen diàriament a l'estació de La Canyada”, ha destacat la Tinenta d'Alcalde.  
  
Així mateix, Campos ha recordat que “totes aquestes obres s'emmarquen dins del pla municipal que l'equip de govern ha posat en marxa per a millorar la mobilitat rodada i per als vianants en tot el municipi creant una ciutat més accessible, amigable i integrada per a tots els paterners i paterneres” ha conclòs.